סרגתי סוודר לשמש בחוטי זהב כעת היא עטופה בחום שלא נגמר שולחת אור זהב מבעד לענן ומותירה אותי נפעמת- איך הסוודר לא נשרף? סרגתי סוודר לשמש שלא יהיה לה קר אך פתאום ירד הגשם והרטיב אותה בלי די ספוגה במלח ים הסתתרה בין הענן הסירה את הסוודר וסחטה אותו לאט טיפות מלוחות של שמש זלגו מן השמים ולחישת הרוח יבשה אותו בינתיים וכשירד הערב לבשה אותו שנית חבשה גם כובע גרב וצנחה לקרקעית מותירה אותי נפעמת מביטה בה ושואלת: כבר הבאתי לה סוודר האם להביא לה מעיל? והאם לטחון כאן מים זה בכלל דבר יעיל?